
SC2019-2895/06.02.2019

					
RAPORT DE SPECIALITATE

privind închirierea prin atribuire directă a spațiului cu altă destinație  situat in Timișoara  
str. Amforei ,nr.6, pe o perioadă de 3 ani către ASOCIATIA FOSTILOR REFUGIAȚI, STRĂMUTAȚI ȘI EXPULZAȚI DIN  ARDEALUL DE NORD  A.R.D.E.A.N


Având în vedere expunerea de motive nr.SC2019-2895/06.02.2019 a Primarului Municipiului Timișoara, dl. Nicolae Robu  și Proiectul de hotărâre  privind închirierea prin atribuire directă a spațiului cu altă destinație  situat in Timișoara  str. Amforei ,nr.6, pe o perioadă de 3 ani către Asociatia Foștilor Refugiași, Strămutați și Expulzați din  Ardealul de Nord  A.R.D.E.A.N;  
	Facem următorele precizări :
Prin cererea cu numărul CT2018-006552/20.12.2018, Asociația Foștilor Refugiați, Strămutați și Expulzați din  Ardealul de Nord,  a solicitat atribuirea spațiului situat în Timișoara ,str. Amforei ,nr.6 necesar pentru desfășurarea activităților asociației.
	Spațiul cu altă destinație decât aceea de locuință propus pentru a fi atribuit prin închiriere directă situat în Timișoara, str. Amforei ,nr.6, are  suprafata de 51,25 m.p, și este  liber de sarcini.
 Acest spațiu este înscris în cartea funciară  417431-C1-U2 Timișoara , număr top 26169/1/1/1/1/1/1/2/I , în proprietatea Primariei Municipiului Timișoara . 
	Având în vedere extrasul din Procesul verbal al ședintei din 21.01.2019 , Comisia de Analiză a Spațiilor cu Altă Destinație decât aceea de locuință a hotărât  acordarea unui punctaj de 75 puncte asociației  și închirierea prin atribuire directă pe o perioada de 3 ani către  Asociatia Fostilor Refugiati, Strămutati și Expulzați din  Ardealul de Nord  A.R.D.DE.A.N, a spațiului cu altă destinație situat în imobilul din Timișoara ,str. Amforei nr.6 , la un tariful de închiriere stabilit prin Raportul de evaluare de  2,068 euro /lună/m.p , respectiv o chirie lunară de 106 euro/lună/m.p. 
	În conformitate cu prevederile art.36.alin.2 lit.(c) din Legea nr. 215/2001 privind administraţia publică locală republicată și modificată ;
	În temeiul art.45 din Legea nr. 215/2001 privind administraţia publică locală, republicată şi modificată;
Concluzionăm că  este necesară funcționarea  acestei Asociații in scopul protejarii membrilor acesteia , pentru promovarea intereselor si drepturilor acestor categorii de persoane precum si in scopul reprezentarii persoanelor refugiate ,strămutate și expulzate în urma Dictatului de la Viena din 30 august 1940 .
Având în vedere prevederile legale enunțate , apreciem că proiectul privind privind închirierea prin atribuire directă a spațiului cu altă destinație  situat in Timișoara ,  str. Amforei , nr.6, pe o perioadă de 3 ani către Asociația Foștilor Refugiați, Strămutați și Expulzați din  Ardealul De Nord  A.R.D.E.A.N, îndeplineste condițiile pentru a fi supus dezbaterii și aprobării în plenul Consiliului Local al Municipiului Timișoara. 

